Roli Seaboard Rise 49 USB keyboard | 9000-0023-6879 | Mangroove.nl
Prijs: 957.00 (klik hier voor meer informatie)
Apple Siliconenhoes iPad Pro 9,7 inch – Lavendel | 888462815550
Ahead 5AT Tip voor Ahead drumstokken met alu-kern 5A, 7A | 9000-0007-7117 Indiese vrou baanbreker in krieket | Netwerk24
Indiese vrou baanbreker in krieket
Die Internasionale Krieketraad (IKR) het vir die eerste keer ’n vrou, GS Lakshmi van Indië, op sy paneel van wedstryd-skeidsregters aangestel.
Dit volg nadat Claire Polosak vroeër vandeesmaand die eerste vrou geword het om as ’n skeidsregter in ’n senior internasionale eendagwedstryd vir mans op te tree.
Lakshmi sal met onmiddellike ingang in internasionale wedstryde kan optree.
Wedstryd-skeidsregters moet toesien dat die IKR se gedragskode en ander reëls op die veld gehandhaaf word en moet op strawwe besluit wanneer dit oortree word.
Intussen is Eloise Sheridan ook by die IKR se ontwikkelingspaneel van skeidsregters ingesluit.
Daar is nou agt vroue wat op dié paneel dien, naamlik Sheridan, Polosak, Lauren Agenbag, Kim Cotton, Shivani Mishra, Sue Redfern, Mary Waldron en Jacqueline Williams.
Die 51-jarige Lakshmi het haar debuut as wedstryd-skeidsregter in plaaslike krieket in Indië in die 2008-’09-seisoen gemaak.
Sy het reeds in drie internasionale vroue-eendagwedstryde en drie internasionale vroue-T20-wedstryde as wedstryd-skeidsregter opgetree.
“Dis vir my ’n groot eer om vir die internasionale paneel deur die IKR gekies te word en dit skep vir my nuwe geleenthede,” sê Lakshmi.
“Ek het ’n lang loopbaan as speler en wedstryd-skeidsregter in Indië gehad.
“Ek hoop my ervaring as speler en wedstrydbeampte sal handig te pas kom in die internasionale arena.” – IKR
Meer oor: Skeidsregter | Ikr